ඊයේ පස්වරුවේ ඉන්දියාවේ පූනා නගරයේ ශ්‍රී සිවි චක්‍රපානි ක්‍රීඩා සංකීර්ණයේ පැවැති 2010 ආසියා ගොන් ෆී‍්‍ර මලල ක්‍රීඩා උළෙලේ පළමු අදියරේදී ශ්‍රී ලංකාව නියෝජනය කළ ෂෙහාන් අඹේපිටිය සහ චන්ද්‍රිකා සුභාෂිණි යන ක්‍රීඩක ක්‍රීඩිකාවන් දෙදෙනා තම ඉසව්වලදී පළමුවැනි ස්්ථානය දිනා ගැනීමට සමත් වූහ.ආසියාතික මලල ක්‍රීඩා සංගමයේ මෙහෙයවීමෙන් ආසියා කලාපයේ රටවල් 22ක ක්‍රීඩක ක්‍රීඩිකාවන් 300ක් පමණ මෙම ක්‍රීඩා උළෙලට සහභාගී වූහ.ක්‍රීඩා උළෙලට ශ්‍රී ලංකාව නියෝජනය කරමින්, ක්‍රීඩකයින් දෙදෙනෙක් සහ එක් ක්‍රීඩිකාවක් සහභාගී වූහ.ශ්‍රී ලංකා කෙටි දුර ධාවන සූර ෂෙහාන් අඹේපිටිය මීටර් 100 ඉසව්ව තත්ත්පර 10.43 කින් නිම කරමින් එම ඉසව්වේ පළමුවැනියා වූ අතර චන්ද්‍රිකා සුභාෂිණි රත්නායක මීටර් 400 ඉසව්ව තත්ත්පර 54.27කින් නිම කරමින් එහි ජයග්‍රහණය ලබා ගැනීමට සමත් වූවාය.